पेट्रोलियम मंत्री धर्मेन्द्र प्रधान ने शनिवार (9 जुलाई) को यहां कहा कि केंद्र का निकट भविष्य में पेट्रोल में 10 प्रतिशत से अधिक एथनॉल मिलाने का लक्ष्य है। इससे गन्ना किसानों तथा चीनी फैक्टरियों को लाभ होगा। प्रसिद्ध साईबाबा मंदिर के दर्शन के बाद उन्होंने शुक्रवार (8 जुलाई) यहां संवाददाताओं से बातचीत में कहा कि पूर्व संप्रग सरकार ने एथनॉल के लिए 16-17 रुपए प्रति लीटर की पेशकश की थी जबकि राजग सरकार 49.5 रुपए प्रति लीटर की पेशकश कर रही है। पिछले दो साल में सरकार ने 6,000 करोड़ रुपए मूल्य का एथनॉल खरीदा है।